open-index/open-wikipedia-markdown huggingface dataset:
Flexity Classic

.]]

**Flexity Classic** — კანადურ-გერმანული კომპანია Bombardier Transportation-ის წარმოების შესახსრული, ნახევრადდაბალიატაკიანი, ორმხრივი მიმართულების ტრამვაის ვაგონი, რომელიც განეკუთვნება Flexity ოჯახს. არსებობს სხვადასხვა სიგანის ლიანდაგის Flexity Classic ვაგონები, რომლებიც მოძრაობენ სტანდარტული სიგანის 1435 მმ, ვიწრო 1000 მმ და არასტანდარტულ ლიანდაგზე (დრეზდენი 1450 მმ). Flexity Classic-ები აგებულია გერმანიის ქ. ბაუტცენში მდებარე Bombardier Transportation-ის ქარხანაში და იწარმოებოდა 2003-2013 წლებში. მოგვიანებით წარმოებაში ჩაეშვა უფრო ახალი მოდელები, რის გამოც Flexity Classic-ის წარმოება შეწყდა.
## Flexity Classic ექსპლუატაციაშია:
* გერმანია: კასელი (კასელის ტრამვაი), ფრანკფურტი (ფრანკფურტის ტრამვაი).
* შვედეთი: ნორჩეპინგი (ნორჩეპინგის ტრამვაი), სტოკჰოლმი (სტოკჰოლმის ტრამვაი).
* ავსტრალია: ადელაიდა (ადელაიდას ტრამვაი).
## გალერეა

Image:KasselKoenigsplatzStrassenbahn2477.jpg|ორმხრივი მიმართულების *Flexity Classic* კასელში, გერმანია
Image:Flexity_Classic_Stockholm.jpg|*Flexity Classic* სტოკჰოლმში, შვედეთი
Image:M06 tram in Norrköping, Sweden, before it entered service.jpg|*Flexity Classic* ნორჩეპინგში, შვედეთი

## რესურსები ინტერნეტში 
* FLEXITY Trams - Bombardier Transportation 

კატეგორია:გერმანული ტრამვაის ვაგონები
სოქულუქის რაიონი

**სოქულუქის რაიონი**  () —  ყირგიზეთის ჩუის ოლქის რვა რაიონიდან ერთ-ერთი. ადმინისტრაციული ცენტრია სოფელი სოქულუქი. რაიონი დაარსდა 1935 წელს და 1957 წლამდე ეწოდებოდა კაგანოვიჩის რაიონი. 

## გეოგრაფია 
სოქულუქის რაიონი მდებარეობს ჩუის ოლქის ცენტრალურ ნაწილში. შედგება ერთი ქალაქისა და 19 სასოფლო ოლქისაგან. 

## მოსახლეობა 
2009 წლის აღწერის მიხედვით რაიონში ცხოვრობს 159 231 ადამიანი. აქედან ყირგიზები არიან  99 712 ანუ 62,6 %, რუსები — 32 675 ადამიანი (20,5 %), ყაზახები — 4 339 ადამიანი (2,7 %), დუნგანები — 3 006 ადამიანი (1,9 %), თურქები — 2 916 ადამიანი (1,8 %), აზერბაიჯანელები — 2 299 ადამიანი (1,4 %), უკრაინელები — 1 950 ადამიანი (1,2 %), უიღურები — 1  712 ადამიანი (1,1 %), დარგუელები — 1540 ადამიანი (1,0 %), ლეზგები — 1 394 ადამიანი (0,9 %), გერმანელები — 1 306 ადამიანი (0,8 %), უზბეკები — 1 114 ადამიანი (0,7 %), თათრები — 996 ადამიანი (0,6 %), ქურთები — 860 ადამიანი (0,5 %).

## ცნობილი ადამიანები 
* მუკაშ აბდრაევი (1920—1979 წწ.) — ყირგიზი საბჭოთა კომპოზიტორი. ყირგიზეთის სსრ-ის სახალხო არტისტი (1974). ტოქტოგულ სატილგანოვის სახელობის ყირგიზეთის სსრ-ის სახელმწიფო პრემიის ლაურეატი (1974).

## სქოლიო
კატეგორია:ყირგიზეთის რაიონები
კატეგორია:ჩუის ოლქის რაიონები
კოწახურისებრნი

**კოწახურისებრნი** () — ყვავილოვან მცენარეთა ოჯახი. ოჯახი თავის მხრივ მიეკუთვნება  ბაიასებრთა  რიგს და  ორლებნიანთა  კლასს. ბალახოვანი ან მერქნიანი მცენარეებია, ყვავილები ორსქესიანია. ყვავილსაფარში ჯამი და გვირგვინი ყოველთვის არ არის გამოყოფილი. მტვრიანები თავისუფალია, ნასკვი ზედაა. ფოთლები მთლიანია ან ფრთისებრრთული. ნაყოფი მშრალია ან კენკრა. 

სულ ცნობილია ამ ოჯახის 15 გვარის 570 სახეობა. საქართველოში გავრცელებულია გვარები *Berberis* — 2-3 სახეობით, *Gymnospermium* — 1 სახეობით, *Epimedium* — 3 სახეობით და *Bongardia* — 1 სახეობით.

## ლიტერატურა
* 

კატეგორია:კოწახურისებრნი
ჩოლპონ-ატა

**ჩოლპონ-ატა** () — ქალაქი ყირგიზეთში. მდებარეობს ისიქ-ქოლის ოლქის ამავე სახელწოდების რაიონის ტერიტორიაზე. ისიქ-ქოლის რაიონის ადმინისტრაციული ცენტრი, ქალაქი-კურორტი.

ქალაქი მდებარეობს ისიქ-ქოლის ტბის ჩრდილოეთი სანაპიროს ცენტრალურ ნაწილში. რესპუბლიკის დედაქალაქ ბიშკეკიდან 265 კილომეტრში აღმოსავლეთით. საოლქო ცენტრ კარაკოლიდან დასავლეთით 145 კილომეტრში.

ქალაქის ტერიტორიაზე მდებარე ძველ დასახლებაზე გადიოდა აბრეშუმის გზის ერთ-ერთი მარშრუტი. ქალაქის სახელწოდება ერთ-ერთი ვერსიით ნიშნავს „ვენერას მამა“-ს (Чолпон - ვენერა; ата - მამა). მეორე ვერსიით „მწყემსების მამა“-ს ნიშნავს (Чопан - მწყემსი).

ქალაქში განვითარებულია ტურიზმი. დამსვენებლები ძირითადად ჩადიან ციმბირიდან და მეზობელი ქვეყნებიდან.

ქალაქის ძირითადი ღირსშესანიშნაობაა ისიქ-ქოლი და თოვლიანი ქედი კიუნგეი-ალა-ტოო. 1979 წლიდან ქალაქში მოქმედებს ისიქ-ქოლის სახელმწიფო ისტორიულ-კულტურული მუზეუმ-ნაკრძალი. ქალაქის ტერიტორიაზე აღმოჩენილია რამდენიმე პეტროგლიფი.

## რესურსები ინტერნეტში
* Image gallery of Cholpon-Ata 
* Image gallery of the Ruh Ordo Cultural Center 
* Иссык-Кульский государственный историко-культурный музей-заповедник 
* Культурный центр « Рух Ордо Ташкул-Ата» в ЖЖ 
* На сайте Ассоциации городов Киргизии 

კატეგორია:ყირგიზეთის ქალაქები
კატეგორია:ყირგიზეთის კურორტები
ისიქ-ქოლის რაიონი

**ისიქ-ქოლის რაიონი**  () —  ყირგიზეთის ისიქ-ქოლის ოლქის ხუთი რაიონიდან ერთ-ერთი. ადმინისტრაციული ცენტრია ქალაქი ჩოლპონ-ატა.

## გეოგრაფია 
ისიქ-ქოლის რაიონი მდებარეობს ისიქ-ქოლის ოლქის ჩრდილოეთ ნაწილში, ისიქ-ქოლის ტბის ჩრდილოეთ ნაწლში. რაიონი შედგება ერთი ქალაქისა და 12 სასოფლო ოლქისაგან, რომლებიც თავის მხრივ შეიცავენ 30 აილს (სოფელს).  1962 წელს ისიქ-ქოლის რაიონს შეუერთდა ბალიკჩინის რაიონი.

## მოსახლეობა 
2009 წლის აღწერის მიხედვით რაიონში ცხოვრობს 75 533 ადამიანი. აქედან ყირგიზები არიან 63 580 ანუ 842 %, რუსები — 8 777 ადამიანი ანუ 11,6 %, ყაზახები — 1 715 ადამიანი ანუ 2,3 %, უზბეკები — 237 ადამიანი ანუ 0,3 %, თათრები — 231 ადამიანი ანუ 0,3 %, უკრაინელები — 229 ადამიანი ანუ 0,3 %, უიღურები — 149 ადამიანი ანუ 0,2 %, გერმანელები — 146 ადამიანი ანუ 0,2 %.

## ცნობილი ადამიანები 
* კარიკე აბდარაევი (დ. 1929) — საბჭოთა და ყირგიზი სახელმწიფო და პარტიული მოღვაწე. 
* ქასიმალი ბაიალინოვი (1902—1979) — ყირგიზეთის სახალხო მწერალი.
* ბულატ მინჟილკიევი (1940—1997) — ოპერის მომღერალი, სსრკ-ის სახალხო არტისტი (1976).
* ჯამალ სეიდაკმატოვა (р. 1938) — ყირგიზეთისა და სსრკ-ის თეატრისა და კინოს მსახიობი. ყირგიზეთის სსრ-ის სახალხო არტისტი (1976).

## სქოლიო
კატეგორია:ყირგიზეთის რაიონები
კატეგორია:ისიქ-ქოლის ოლქის რაიონები
საიდუმლო ისტორია

**საიდუმლო ისტორია** (, ) — VI საუკუნის ბიზანტიელი ისტორიკოსის პროკოპი კესარიელის ნაშრომი. წიგნში სრული სიმძაფრით მიმოხილულია იუსტინიანე I-ის (527-565 წწ.) მეფობის პერიოდი. წარმოადგენს ბიზანტიის ისტორიისათვის უმნიშვნელოანეს წყაროს. წიგნი დაწერილია ძველ ბერძნულ ენაზე. 

„საიდუმლო ისტორიის“ არსებობის შესახებ ცნობები მოიპოვებოდა ლექსიკოგრაფ სვიდას ნაშრომში, რომელსაც იგი *Anekdota*-ს უწოდებს (, „გამოუქვეყნებელი“). ბუნებრივია ეს სახელწოდება არ ეკუთვნის პროკოპი კსარიელს იგი საიდუმო ისტორიას  1623 წელს ნაშრომი აღმოაჩინა და პირველად გამოსცა ვატიკანის ბიბლიოთეკის მცველმა ნიკოლო ალამანიმ. თავისი ორიგინალური შინაარსის გამო ნაწარმოებმა საკმაოდ პოპულარობა მოიპოვა და უფრო მეტი ყურადღება მიიპყრო ვიდრე პროკოპი კესარიელის სხვა ნაწარმოებებმა. 

ავტორი ფიქრობდა საიდუმლო ისტორიის გამოქვეყნებას მოგვიანებით და თხზულებაც ძირითადად მომავალ თაობას ეკუთვნოდა. მაგრამ ნაშრომის დასასრულს აშკარაა, რომ იუსტინიანე I ისევ ცოცხალია და პროკოპის ნაშრომის გამოქვეყნება არ დასცალდა. 

ნაწარმოების დასათარიღებლად ისტორიკოსები თავად ნაშრომს იყენებენ, ავტორი რამდენიმე ადგილას აღნიშნავს, რომ იუსტინიანეს მეფობიდან გასულია 32 წელი. თუ გავითვალისწინებთ, რომ იუსტინიანე I ერთპიროვნულად გამეფდა 527 წელს, გამოდის, რომ „საიდუმლო ისტორია“ დაწერილია 558-559 წლებში.  

ქართული ისტორიოგრაფისათვის „საიდუმლო ისტორია“ მეტად მნიშვნელოვანი წყაროა, რადგან აქ მოთხრობილია სპარსელ-ბიზანტიელთა მიერ ლაზიკის ტერიტორიაზე ომების ზოგიერთი ეპიზოდი.

## ლიტერატურა
* პროკოპი კესარიელი, საიდუმლო ისტორია, თბ., 1989, ძველი ბერძნულიდან თარგმნა, შესავალი და კომენტარები დაურთო ნინო ეფრემიძემ

## რესურსები ინტერნეტში
* საიდუმლო ისტორია I ნაწილი 
* საიდუმლო ისტორია II ნაწილი 
* საიდუმლო ისტორია III ნაწილი 

## სქოლიო
კატეგორია:VI საუკუნის წიგნები
კატეგორია:ბიზანტიური ლიტერატურა
ინდოარიული ენები

thumb|360x360px|ინდოარიული ენების გავრცელება 1978 წელს
**ინდოარიული** ანუ **ინდური ენები** — ინდოარიელების მშობლიური ენების ჯგუფი და ინდოეთის სუბკონტინენტის დომინანტი ენათა ოჯახი. ინდოარიული ენები ქმნიან ინდოირანული ენების ოჯახის ქვეჯგუფს, რომელიც თავად ინდოევროპული ენების ოჯახის ერთ-ერთ ქვეოჯახს წარმოადგენს. ინდოარიულ ენებზე მოლაპარაკენი, ინდოევროპული ენების წარმომადგენელთა თითქმის ნახევარს შეადგენენ.

ინდოარიულ ენათაგან ყველაზე მეტი მოსაუბრე ჰყავს შემდეგ ენებს: ჰინდუსტანი (ჰინდი-ურდუ, დაახლოებით 250 მლნ. მოსაუბრე), ბენგალური (დაახ. 200 მლნ.), პენჯაბური (დაახ. 100 მლნ.), მარათული (დაახ. 70 მლნ.), გუჯარათული და რაჯასტანული (დაახ. 50 მლნ.), ბოჯპური ენა (დაახ. 40 მლნ.), ორია ენა (დაახ. 30 მლნ.), სინდჰური ენა (დაახ. 25 მლნ.), და სარაიკული დიალექტი (დაახ. 20 მლნ.). ასევე ნეპალური, სინჰალური და ასამური ენები (დაახ. 15 მლნ. ერთად). ამ ენებზე მოლაპარაკეთა რიცხვი საერთო ჯამში 900 მილიონს აღწევს.

## რესურსები ინტერნეტში
*ინდოარიული ენები  კოლინ მასიკა

## სქოლიო
კატეგორია:ინდოარიული ენები
კატეგორია:ინდოევროპული ენები
კატეგორია:ინდოევროპული ენათმეცნიერება
სვირი (ზესტაფონის მუნიციპალიტეტი)

**სვირი** — ზესტაფონის მუნიციპალიტეტის სოფლების, პირველი სვირი,ს მეორე სვირის და ახალი სვირის ძველი სახელწოდება. 

1906 წლის იანვარში რუსეთის რევოლუციის დროს მაქსუდ ალიხანოვ-ავარსკის სადამსჯელო ექსპედიციამ  გადაწვა სადგურის სვირი

1926 წლისთვის სვირის თემი შედგებოდა ორი სოფლისგან და მისი მოსახლეობა შეადგენდა 9096 ადამიანს, ხოლო ფართობი 68,8 კმ2-ს.

## ლიტერატურა
## სქოლიო
კატეგორია:ზესტაფონის მუნიციპალიტეტის ისტორიული სოფლები
ადამ ლევინი

მინი
**ადამ ნოა ლევინი** (; დ. 18 მარტი, 1979.) — ამერიკელი მომღერალი, კომპოზიტორი, მულტი-ინსტრუმენტალისტი და მსახიობი. ის არის ჯგუფ maroon 5 - ის სოლისტი, წევრი. მას ჰყავს მეუღლე ბეატი ფინსლო და ასევე ქალიშვილი dunty rosa levine.

ადამი დაიბადა და აღიზარდა ლოს-ანჯელესში, კალიფორნიაში. ადამმა თავისი მუსიკალური კარიერა დაიწყო 1994 წელს, როდესაც მან დააარსა როკ ჯგუფი კარას ყვავილები, რომლის მთავარი ვოკალისტიც თავად იყო. პირველივე ალბომის გამოსვლის შემდეგ ("The Fourth World" გამოვიდა 1997 წელს) ჯგუფი დაიშალა, რადგან მათმა ნამუშავარმა პოპულარობა საზოგადოებაში ვერ მოიპოვა. 2001 წელს ჯგუფი თავიდან ჩამოყალიბდა, რომელსაც ამავდროულად შუერთდა გიტარისტი ჯეიმზ ვალენტინი, და სახელად დაიქრვა maroon 5. 2002 წელს ბენდმა გამოუშვა თავისი პირველი ალბომი. ("Songs about Jane") ამის შემდგომ ჯგუფმა კიდევ ოთხი ალბომი ჩაწერა, It Won't be Soon Before Long (2007, Hands All Over (2010), Overexposed (2012) and V (2014).

როგორც Maroon 5-ის წევრმა, ლევინმა მიიღო გრემი, გაიმარჯვა ბილბორდის, ამერიკული მუსიკის, MTV Video Music-ის და მსოფლიო მუსიკის დაჯილდოვებეში.

2001 წლიდან ლევინი მონაწილეობდა NBC-ის სატელევიზიო გადაცემა Voice-ში მწვრთნელად. იგი გამარჯვებულია პირველი, მეხუთე და მეცხრე სეზონების. 2012 წელს მას ჰქონა დებიუტი სამსახიობო კარიერაში, საშინელებათა სატელევიზიო სერიალში American Horror Story: Asylum. იგი ასევე მონაწილეობს ფილმ Begin Again-ში.

## რესურსები ინტერნეტში
*  
*  
* 222 Records Official website

კატეგორია:დაბადებული 1979
კატეგორია:ამერიკელი ბას-გიტარისტები
კატეგორია:ამერიკელი დრამერები
კატეგორია:ამერიკელი პიანისტები
კატეგორია:ამერიკელი როკ-გიტარისტები
კატეგორია:ამერიკელი როკ-მომღერლები
კატეგორია:დაბადებული 18 მარტი
კატეგორია:ცოცხალი ადამიანები
მრგვალი წამალი

**მრგვალი წამალი** () — მრავალწლოვანი ფესურიანი ბალახოვანი მცენარეა. მიეკუთვნება კოწახურისებრთა () ბოტანიკურ ოჯახს. მცენარე მწვანეა ან ლეგა ფერისა. ფესვთანური ფოთლები სამმაგად რთულია, ცალკეული ფოთოლაკები გრძელყუნწიანია და 5–4 ელიფსურ სეგმენტადაა თათისებრ დაყოფილი. ფოთლები ყვავილობის ამოდის. ყვავილედის ქვედა ფოთოლი ღეროზეა შემოხვეული. ყვავილედი მცირე ყვავილიანია. ყვავილი ყვითელია. ყვავის თებერვალ-აპრილში.

მცენარე საქართველოს ენდემია და ის გავრცელებულია კახეთის რეგიონში. მცენარის გავრცელების სიმაღლებრივი ამპლიტუდა მერყეობს 350–1450 მეტრს შორის. დამახასიათებელია ტენიანი დაბურული ტყეებისათვის.

მისი გავრცელების კლასიკური ადგილია ლაგოდეხის ნაკრძალი, ნინოსხევის, ლაგოდეხის ხევისა და სალესავისხევის ხეობები, მრგვალი წამალი გავრცელებულია ასევე მდინარე ალაზნის ჭალის ტყეებში. საკმაოდ იშვიათი მცენარეა.

აღწერილია 1881 წელს ლაგოდეხში.

## ლიტერატურა 
* 

## სქოლიო 
კატეგორია:კოწახურისებრნი
ტიურინგის ტესტი

thumb|ტიურინგის ტესტის სტანდარტული ინტერპრეტაცია
**ტიურინგის ტესტი** — ემპირიული ტესტი, რომლის იდეაც შემოგვთავაზა ალან ტიურინგმა სტატიაში „გამოთვლითი მანქანები და გონება“, რომელიც 1950 წელს გამოქვეყნდა ფილოსოფიურ ჟურნალში *Mind*. ტიურინგმა მიზნად დაისახა, განესაზღვრა, შეუძლია თუ არა მანქანას აზროვნება.

ამ ტესტის სტანდარტული ინტერპრეტაცია შემდეგნაირად ჟღერს: *„ადამიანი ურთიერთქმედებს ერთ კომპიუტერსა და ერთ ადამიანთან. კითხვებზე პასუხის გათვალისწინებით მან უნდა განსაზღვროს, ვის ესაუბრება: ადამიანს თუ კომპიუტერულ პროგრამას. კომპიუტერული პროგრამის მიზანია ადამიანი შეცდომაში შეიყვანოს და არასწორი არჩევანი გააკეთებინოს“.*

ტესტის მონაწილეები ვერ ხედავენ ერთმანეთს. თუკი მსაჯულს არ შეუძლიათ ზუსტად განსაზღვროს, თანამოსაუბრეთაგან რომელია ადამიანი, მაშინ მიიჩნევა, რომ მანქანამ გაიარა ტესტირება. იმისთვის, რომ გამოიცადოს მანქანის მხოლოდ ინტელექტი და არა მისი შესაძლებლობა, გაარჩიოს სალაპარაკო ენა, დიალოგი მიმდინარეობს რეჟიმში „მხოლოდ ტესტი“, მაგალითად, კლავიატურისა და ეკრანის (შუამავალი-კომპიუტერის) მეშვეობით. მიმოწერა უნდა განხორციელდეს დროის განსაზღვრული შუალედების შემდეგ, რათა მსაჯულმა დასკვნა მხოლოდ პასუხთა სიჩქარეზე დაყრდნობით ვერ გამოიტანოს. ტიურინგის დროს კომპიუტერები ადამიანზე ნელა რეაგირებდნენ. ახლა ეს წესი კვლავ საჭიროა, რადგან ისინი ადამიანზე გაცილებით უფრო სწრაფად რეაგირებენ.

## რესურსები ინტერნეტში 
* Профессор предлагает альтернативу Тесту Тьюринга // Викиновости, 5 декабря 2014
* Сайт конкурса на приз Лёбнера 
* «Turing Test: 50 Years Later»  — обзор 50-летней работы над тестом Тьюринга, с точки зрения 2000 г.
* *Щипков Б. Р. *Анти-Тьюринг. Критика термина «искусственный интеллект» и теста Тьюринга 
*  Центрнаучфильм, 1977 г., режиссёр Семён Райтбурт.

კატეგორია:ინფორმატიკა
კატეგორია:ხელოვნური ინტელექტი
კატეგორია:ალან ტიურინგი
ლოყა

**ლოყა** () — ადამიანის სახის ნაწილი ყვრიმალის ძვლიდან ქვედა ყბამდე. ლოყის კანი თხელია. მის ქვეშ მტკიცე კანქვეშა ქსოვილია სახის ვენებითა და არტერიებითურთ. ყველაზე ხშირად დნმ-ის ნიმუშის ასაღებად ლოყას იყენებენ (ლორწოვანი გარსის ნიმუშის აღების მეშვეობით). ლოყა დიდ როლს თამაშობს ემოციისა და მიმიკის ჩამოყალიბებაში.

## სტრუქტურა
ლოყის კანი უერთდება ნიკაპს და ყვრიმალებს. ლოყის შიდა გარსი დაფარულია ლორწოვანი ფენით. ლოყის, გარდა იმისა, რომ პირის ღრუს იცავს გარეგანი ზემოქმედებისაგან, ის ასევე მონაწილეობს საჭმლის კბილებს შორის შენარჩუნებაში.

## გალერეა

ფაილი:Cheek.jpg
ფაილი:Chica cachetona.jpg
ფაილი:Neck & cheek 1 - Picture by Giovanni Dall'Orto, August 19 2014.jpg
ფაილი:Slapped cheek.png
ფაილი:Covinha.JPG

## იხილეთ აგრეთვე
*სახე
## ლიტერატურა
* Анатомия человека. В двух томах. Т. 1 / Под ред. М. Р. Сапина. — 5-е изд., перераб. и доп. — М.: Медицина, 2001. — 640 с.:ил. ISBN 5-225-04585-5 (რუსული)
* Щеки, часть лица // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907 (რუსული)

## რესურსები ინტერნეტში
* ილიაუნის ლექსიკონი 
* ლოყა, ლათინური ლექსიკონი

## სქოლიო
კატეგორია:თავი
კატეგორია:სახე
Aspyr Media

**Aspyr Media, Inc** — ოსტინში დაფუძნებული კომპანია, რომელიც დაკავებულია ვიდეო თამაშების პორტირებით Windows-დან macOS-სა და Linux-ზე, მათ შორის არის „*Call of Duty*“, „*Sid Meier’s Civilization*“, „*Star Wars: Knights of the Old Republic*“, „*The Sims 2*“, „*Borderlands*“ და ა.შ.

Aspyr Media, აგრეთვე პორტირებას ახორციელებს სხვადასხვა კონსოლებზე:Game Boy Advance, Nintendo DS, Xbox, Xbox 360, PlayStation 2, iOS, Android, Xbox One და PlayStation 4. იგი, ასევე გამოსცემს თამაშებს, მათ შორის არის „*Stubbs the Zombie in "Rebel Without a Pulse*“ გამოსული Mac OS-ზე Windows-სა და Xbox-ზე.

## იხილეთ აგრეთვე
* Aspyr-ის პორტირებული თამაშების სია

## რესურსები ინტერნეტში
* 
* ოფიციალური საიტი - მიმდინარე თამაშები
* Aspyr-ის პროფილი MobyGames-ზე

## სქოლიო
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:1996 წელს დაარსებული კომპანიები
ივი ადამუ

**ივი ადამუ** ( დ. 24 ნოემბერი 1993, აია-ნაპა, კვიპროსი) — ბერძნული წარმოშობის კვიპროსელი მომღერალი. 2012 წლის ევროვიზიის სიმღერის კონსკურსის წარმომადგენელი კვიპროსიდან. მანამდე, მომღერალი ცნობილი იყო, როგორც ფინალისტი ბერძნული მუსიკალური კონკურსისა "The X Factor».

## ბიოგრაფია 
ივი დაიბადა 1993 წლის 24 ნოემბერს კვიპროსის ქალაქ აია-ნაპაში. მამა კვიპროსელი ბერძენი და დედა ბულგარელი. ივი ერთ-ერთია ოჯახში სამი ბავშვიდან, მას ჰყავს ორი და: ერთი მასზე უფროსი, მეორე კი უმცროსი. 9 წლის ასაკში ივი პირველად მიიღო მონაწილეობა მუსიკალურ შეჯიბრში.

2011 წლის 4 აგვისტოს, კვიპროსის ადგილობრივ კონკუსში გამარჯვებით ივიმ მოიპოვა უფლება, რომ წარედგინა კვიპროსი ევროვიზიის სიმღერის კონკურსი 2012-ზე სიმღერით «La La Love». პირველ ნახევარფინალში დაიკავა მე-7 ადგილი 91 ქულით, ხოლო ფინალში დაიკავა მე-15 ადგილი 65 ქულით.

## დისკოგრაფია 
### ალბომები 
* Σαν ενα Όνειρο 2011

### EP 
* Καλοκαίρι στην Καρδιά 2010
* Χριστούγεννα με την Ήβη Αδάμου 2010

### სიმღერები 
* Α.Γ.Α.Π.Η 2010
* Σώσε Με 2010
* Σαν Έρθει Η Μέρα (feat. Stavento) 2010
* Last Kiss 2010
* Το Μυστικό Μου Να Βρείς 2010
* Κράτα Τα Μάτια Σου Κλειστά (feat. Melisses) 2011
* Κάνω Μια Ευχή 2011
* Βόλτες στ' αστέρια 2011
* La La Love 2012
* Madness (feat. TU) 2012
* Avra (Mestral) (feat. Pink Noisy) 2012

## რესურსები ინტერნეტში 
* Facebook
* Twitter
* YouTube
* Instagram

## იხილეთ აგრეთვე
* ევროვიზიის სიმღერის კონკურსი 2012
* ელეფტერია ელეფტერიუ

## სქოლიო 
კატეგორია:დაბადებული 24 ნოემბერი
კატეგორია:დაბადებული 1993
კატეგორია:კვიპროსელი მომღერლები
კატეგორია:ბერძენი მომღერლები
კატეგორია:ევროვიზიის კონკურსანტები
კატეგორია:მომღერლები სქესის მიხედვით
კატეგორია:ცოცხალი ადამიანები
ჩინური ოთახი

**ჩინური ოთახი** () — აზრითი ექსპერიმენტი ცნობიერების ფილოსოფიასა და ხელოვნური ინტელექტის ფილოსოფიაში. პირველად გამოაქვეყნა ჯონ სერლმა 1980 წელს. ექსპერიმენტის მიზანი მდგომარეობს იმის უარყოფაში, რომ ციფრულ მანქანას, რომელსაც გარკვეული ხერხით მისი დაპროგრამების შედეგად აქვს „ხელოვნური ინტელექტი“, შეუძლია ჰქონდეს ცნობიერება იმავე გაგებით, როგორითაც იგი ადამიანს გააჩნია. სხვა სიტყვებით, ექსპერიმენტის მიზანია ეგრეთ წოდებული „ძლიერი“ ხელოვნური ინტელექტის ჰიპოთეზის უარყოფა და ტიურინგის ტესტის კრიტიკა.

ეს ფილოსოფიური არგუმენტი დღემდე ერთ-ერთი ყველაზე განხილვადია კოგნიტივისტიკის სფეროში. მეტიც, ზოგიერთი მკვლევარი კოგნიტივისტიკას განსაზღვრავს, როგორც „სერლის არგუმენტის უარსაყოფ კვლევით პროექტს“. მხოლოდ 2010 წლიდან 2014 წლამდე სამეცნიერო ჟურნალებში გამოიცა 750-ზე მეტი სტატია, რომლებშიც განიხილება სერლის აზრითი ექსპერიმენტი.

## რესურსები ინტერნეტში 
* 

## სქოლიო
კატეგორია:აზრითი ექსპერიმენტები
ბიტკოინი

**ბიტკოინი** ( ]]
მარკ ტ. უილიამსის თქმით, 2014 წლის მონაცემებით, ბიტკოინს ჰქონდა შვიდჯერ უფრო დიდი მერყეობა,ვიდრე ოქროს, რვაჯერ უფრო მეტი ვიდრე the S&P 500 ს  და 18-ჯერ უფრო მეტი, ვიდრე აშშ დოლარს. Forbes- ის თანახმად, არსებობს შემთხვევები, სადაც არასტაბილურობას გავლენა არ აქვს, მაგალითად, ონლაინ თამაშები,სადაც ბიტკოინის გამომუშავება ხდება და საერთაშორისო ფულადი გზავნილები 
.
2011 წელს, ერთი ბიტკოინის ღირებულება სწრაფად გაიზარდა დაახლოებით $ 0.30 აშშ დოლარიდან  32 აშშ დოლარამდე. 2012 წლის მეორე ნახევარში და 2013 წელს კვიპროსის ფინანსური კრიზისის პარალელურად ბიტკოინმა ფასის ზრდა დაიწყო, 2013 წლის 10 აპრილს 266 აშშ დოლარზე მაღალი აღმოჩნდა . 2013 წლის 29 ნოემბერს, ერთი ბიტკოინის ღირებულებამ 1,242 აშშ დოლარს მიაღწია . 2014 წელს ფასები მკვეთრად დაეცა. 2014 წლის აგვისტოს მდგომარეობით ერთი ბიტკოინი 600 აშშ დოლარი იყო  .2015 წლის იანვარში, ბიტკოინი დაეცა მის ყველაზე დაბალ დონეზე, 2013 წლის შემდეგ კი შეადგინა 224 აშშ დოლარი . ასევე 2015 წლის იანვარში ბიზნეს ინსაიდერმა განაცხადა, რომ ნარკოტიკების დილერებისგან გაჟღერდა, რომ ისინი შემოსავლებს კარგავენ ფასის ვარდნის პროპორციულად, რადგან არ შეუძლიათ ბიტკოინების სხვა ვალუტაზე სწრაფად და მათთვის უსაფრთხოდ გადაცვლა.  ასევე არსებობდა საფრთხე, რომ ბიტკოინის მფლობელებს უარი ეთქვათ მათ ფლობაზე, გაეყიდათ და ამით უფრო მიეცათ ბიძგი , რომ ფასი დავარდნილიყო . Wall Street Journal-ის სტატიის მიხედვით, 2016 წლის 19 აპრილისთვის ბიტკონი იყო უფრო სტაბილური, ვიდრე ოქრო წინა 24 დღის განმავლობაში და ვარაუდობენ, რომ მისი ფასი მომავალში უფრო სტაბილური გახდება . 2017 წლის 3 მარტს, ბიკონის ფასმა პირველად გადააჭარბა უნცია ოქროს საბაზრო ღირებულებას .

## იურიდიული სტატუსი, გადასახადები და რეგულირება
ბიტკოინის დეცენტრალიზებული ბუნების გამო, მისი შეზღუდვა ან აკრძალვა შეუძლებელია, თუმცა მისი გამოყენება შეიძლება კრიმინალიზებული იყოს . ბიტკონის იურიდიული სტატუსი არსებითად განსხვავებულია ქვეყნებს შორის. ზოგიერთმა ქვეყანამ მისი გამოყენება ვაჭრობისთვის და სხვა მიზნებისთვის ნებადართული გახადა, ზოგიერთმა კი საერთოდ აკრძალა. რეგულაციები და აკრძალვები, რომლებიც ვრცელდება ბიტკოინზე,  შესაძლოა გავრცელდეს სხვა კრიპტოვალუტებზეც. 
## კრიმინალი
კრიმინალების მიერ ბიტკოინის გამოყენება ფინანსური მარეგულირებლის, საკანონმდებლო ორგანოების, სამართალდამცავებისა და მედიის ყურადღების ცენტრში მოექცა . SEC-მა გამოაქვეყნა გაფრთხილება ვირტუალური ვალუტის გამოყენებით საინვესტიციო სქემების შესახებ  *The Daily Herald*,.
რამდენიმე საინფორმაციო გამოშვებაში აცხადებდნენ, რომ ბიტკონის პოპულარობის ზრდის ფონზე, მისი არალეგალური გამოყენება უფრო გაიზრდებოდა . 2014 წელს, კენტუკის უნივერსიტეტში მკვლევარებმა აღმოაჩინეს  "მყარი მტკიცებულებები, რომ  ენთუზიასტი პროგრამისტები და უკანონო საქმიანობა ბიტკოინში ინტერესის საგანი ხდება" .

## შენიშვნები 
## რესურსები ინტერნეტში
*Bitcoin Project
*Bitcoin-ის პროგრამული უზრუნველყოფა

## სქოლიო
კატეგორია:კრიპტოვალუტები
მრავალმოთამაშიანი ვიდეო თამაში

**მრავალმოთმაშიანი ვიდეო თამაში** () — ვიდეო თამაში, სადაც ერთი და იმავე დროს, ერთი და იმავე თამაშის გარემოში ერთზე მეტ მოთამაშეს შეუძლია თამაში. დღესდღეობით, უფრო ხშირად იქმნება ერთმოთამაშიანი ვიდეო თამაშები ვიდრე მრავალმოთმაშიანი, სადაც მოთამაშეს უწევს დაპროგრამებულ გამოწვევებთან ან არა-მოთამაშე პერსონაჟებთან გამკვლავება, მაშინ როდესაც მრავალმოთამაშიანი თამაშები საშუალებას იძლევა ურთიერთობის დამყარებას სხვა ინდივიდებთან - ეს შეიძლება მოხდეს მათთან პარტნიორობით ან სულაც მათთან მეტოქეობით. 

დღესდღეობით ყველაზე დიდი მასიური მრავალმოთამაშიანი ონლაინ როლური თამაში არის სამხრეთ კორეული თამაში „Lineage“, 19 მილიონი რეგისტრირებული მოთამაშით (ძირითადად აზიაში).

მრავალმოთამაშიან თამაშებში მოთამაშეს შეუძლია კონკურენცია გაუწიოს ორ ან მეტ მოთამაშეს, ითამაშოს კოოპერატივში, რათა მიაღწიოს საერთო მიზანს, ზედამხედველობა გაუწიოს სხვა მოთამაშის ქმედებებს და ა.შ. მრავალმოთამაშიანი თამაშები, როგორც წესი მოითხოვენ მოთმაშეებისაგან თამაშის ერთიანი სისტემის რესურსებისა და კომპიუტერული ქსელის გამოეყენებას, რათა ითამაშონ თამაშები ერთმანეთისგან დიდი მანძილის დაშორებით.

## იხილეთ აგრეთვე
*ერთმოთამაშიანი ვიდეო თამაში

## სქოლიო
კატეგორია:კიბერსპორტი
კატეგორია:მრავალმოთამაშიანი ვიდეო თამაშები
კატეგორია:ვიდეო თამაშის ტერმინოლოგია
კატეგორია:კომპიუტერული თამაშების მექანიზმები
ტიურინგის იდეოლოგიური ტესტი

**ტიურინგის იდეოლოგიური ტესტი** — იდეა, რომელიც შემოგვთავაზა ამერიკელმა ანარქო-კაპიტალისტმა ბრაიან კაპლანმა და შექმნილია იმის შესამოწმებლად, სწორად იაზრებს თუ არა ადამიანი თავისი იდეოლოგიური მოწინააღმდეგეების მოსაზრებებსა და არგუმენტაციას. ტესტის განმავლობაში მან უნდა უპასუხოს კითხვებს და დაწეროს ესეი, რომელშიც თავისი ოპონენტის პოზიციას დაიცავს. თუკი დამოუკიდებელი მსაჯულები ვერ შეძლებენ ამ ადამიანის პასუხების გარჩევას მისი ოპონენტის პასუხებისგან, ითვლება, რომ გამოსაცდელს კორექტულად ესმის ოპონენტების პოზიცია.

ტიურინგის იდეოლოგიურ ტესტს ეს სახელი ეწოდა ტიურინგის ტესტის ანალოგიით, რომლის გასავლელადაც პროგრამამ უნდა მოატყუოს დამოუკიდებელ მსაჯულს და თავი ადამიანად გაასაღოს.

## ისტორია 
იდეა პირველად გამოთქვა კაპლანმა 2011 წელს, რითიც პასუხი გასცა პოლ კრუგმანის განცხადებას იმის თაობაზე, რომ აშშ-ის პოლიტიკის კონტექსტში ლიბერალებს უკეთ ესმით კონსერვატორების (და ლიბერტარიანელების), ვიდრე კონსერვატორებს (და ლიბერტარიანელებს) — ლიბერალების. ტიურინტის ტესტზე დაყრდნობით, რომელიც განკუთვნილია იმის შესამოწმებლად, შეძლებს თუ არა პროგრამა თავის ადამიანად გასაღებას, კაპლანმა შემოგვთავაზა ტიურინგის იდეოლოგიური ტესტი, როგორც კრუგმანის განცხადების შემოწმების ობიექტური ხერხი: იმ მხარემ, რომელსაც უკეთ ესმის თავისი ოპონენტების, უკეთაც უნდა გაიაროს ტიურინგის იდეოლოგიური ტესტი. კაპლანმა აგრეთვე საკუთარი კანდიდატურა წამოაყენა გამოსაცდელის როლში და დადო ნაძლევი იმაზე, რომ ლიბერტარიანელები უკეთ გაასაღებენ თავს ლიბერალებად, ვიდრე პირიქით.

კაპლანის იდეა დადებითად შეაფასა ილია სომინმა ბლოგში Volokh Conspiracy.

ნოე სმიტმა თავის ბლოგში გააკრიტიკა ტიურინგის იდეოლოგიური ტესტი იმის საფუძველზე, რომ იგი, ტესტი, იდეოლოგიის ზედაპირულ გაგებასა და იდეოლოგიაში წინააღმდეგობებისა და შეუსაბამობების ძებნის პროცესს ზრდის. ადამ გურიმ კრიტიკას პასუხი გასცა სტატიაში *The Umlaut*.

## სქოლიო
კატეგორია:აზრითი ექსპერიმენტები
კამიანკა-დნიპროვსკის რაიონი

**კამიანკა-დნიპროვსკის რაიონი** () — რაიონი უკრაინაში, ზაპორიჟიის ოლქში. მისი ფართობია 1 240 კმ². 2015 წლის აღწერის მონაცემებით რაიონის მოსახლეობა 40 625 ადამიანს შეადგენდა, ხოლო სიმჭიდროვე 33 კაცს კმ²-ზე. კამიანკა-დნიპროვსკის რაიონის ადმინისტრაციული ცენტრია ქალაქი კამიანკა-დნიპროვსკა.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:ზაპორიჟიის ოლქის რაიონები
ბლანტირე

**ბლანტირე** () — მალავის საფინანსო და სავაჭრო ცენტრი, მოსახლეობის რაოდენობით მეორე ქალაქი ქვეყანაში, დედაქალაქ ლილონგვეს შემდეგ. მალავის სამხრეთი რეგიონის და ბლანტირეს რაიონის ადმინისტრაციული ცენტრი. ქალაქში მდებარეობს ქვეყნის ერთადერთი ტელეკომპანია Malawi Broadcasting Corporation-ის (MBC) შტაბ-ბინა, მალავის უზენაესი სასამართლო, რამდენიმე კოლეჯი.

## გეოგრაფია 
ქალაქი მდებარეობს 15°47′-ით ეკვატორის სამხრეთით და 35°-ით აღმოსავლეთით გრინვიჩის მრიდიანიდან, ბორცვებიან ადგილზე, რომელსაც აქვს სხვადასხვა სახის რელიეფი, დაწყებული ზღვის დონიდან დაახლოებით 780 მეტრი სიმაღლიდან 1612 მეტრამდე.

## დემოგრაფია 
ქალაქის მოსახლეობა საკმაოდ სწრაფად იზრდება. თუ 1990-იანი წლების ბოლოს ის არ აღწევდა 500 ათას ადამიანს, 2000-იანი წლების ბოლოს მან შეადგინა დაახლოებით 750 ათასი.

## ტრანსპორტი 
მთავარი სატრანსპორტო კვანძია, რომელსაც აქვს საავტომობილო, სარკინიგზო და საჰაერო კავშირი ქვეყნის სხვა ნაწილებთან და მეზობელ ქვეყნებთან — მოზამბიკთან, ტანზანიასთან, ზიმბაბვესთან და სამხრეთ აფრიკის რესპუბლიკასთან. ქალაქის ცენტრიდან 14,5 კმ-ში მდებარეობს ჩილეკის საერთაშორისო აეროპორტი () და აქვს ორი ასაფრენ-დასაჯდომი ზოლი.

## სპორტი 
ქალაქში ფუნქციონირებს საფეხბურთო კლუბი «მიჩირუ კასლსი».

## დამეგობრებული ქალაქები 
*  ჰანოვერი, გერმანია
*  გაოსუნი, ტაივანი

## სქოლიო
კატეგორია:მალავის ქალაქები
მარიანა (მინას-ჟერაისი)

**მარიანა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 899 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ორუ-პრეტუს შემადგენლობაში.

2010 წლის მონაცემებით, მოსახლეობა 54 219 ადამიანს შეადგენდა, მოსახლეობის სიმჭიდროვე 45.4 კმ²-ზე. ფართობი 1 194 208 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
სონქოლი

**სონქოლი** () — მთის ტბა ყირგიზეთში, ნარინის ოლქში. მდებარეობს ტიან-შანში, სონქოლთაუსა და მოლდოთაუს ქედებს შორის, ზღვის დონიდან 3016 მ სიმაღლეზე. ზედაპირის ფართობი 278 კმ², წყლის მოცულობა 2,4 კმ³, საშუალო სიღრმე 8,6 მ, მაქსიმალური სიღრმე 14 მ. ტბის ქვაბული ტექტონიკური წარმოშობისაა. ნაპირები დაბალია, სანაპირო ხაზი სუსტად არის შეჭრილ-შემოჭრილი, დაჭაობებულია, ადგილ-ადგილ გვხვდება ლერწამი. საზრდოობს მცირე ნაკადულებითა და მდინარეებით. გამოედინება მდინარე სონქოლი. სექტემბრის ბოლოდან მაისის ბოლომდე იძგიფება. ტბის ირგვლივ ხელუხლებელი საძოვრები და ნაკრძალის ზონაა. უახლოესი დიდი დასახლებული პუნქტია სოფელი ჩაექი. სონქოლი ეკოლოგიური ტურიზმის პოტენციური ობიექტია.

## რესურსები ინტერნეტში
* სონქოლი — გეოგრაფიული ენციკლოპედია 

კატეგორია:ყირგიზეთის ტბები
კატეგორია:ტბები ანბანის მიხედვით
Instagram

**ინსტაგრამი** () — უფასო ფოტო და ვიდეო გაზარიების საშუალება, სოციალური ქსელის ელემენტებით, რომელიც საშუალებას იძლევა განათავსოთ თქვენი ფოტო და ვიდეო მასალა.

2012 წელს კომპანია Facebook-მა შეიძინა 1 მილიარდ დოლარად.

## სქოლიო 
კატეგორია:სოციალური ქსელები
კატეგორია:სტატიების ესკიზები ინტერნეტის შესახებ
კატეგორია:Facebook
კატეგორია:Instagram
იოანის აბრამიდისი

**იოანის აბრამიდისი** (; დ. 23 სექტემბერი, 1922, ბათუმი — გ. 16 იანვარი, 2016, ვენა) — საქართველოში დაბადებული ბერძენი მოქანდაკე. 

დაიბადა 1922 წელს ბათუმში ტრაპიზონიდან დევნილი ბერძენის ოჯახში. საბერძნეთში ცხოვრობდა 1939 წლიდან, ხოლო მეორე მსოფლიო ომის დასასრულისათვის საცხოვრებლად გადავიდა ავსტრიაში. ჯერ სწავლობდა ბათუმში, ხოლო ავსტრიაში გადასახლების შემდეგ ვენაში მისი მასწავლებელი იყო ფრიც ვორტუბა. 1950-იანი წლებიდან აბრამიდისი ავსტრიის ცნობილი მოქანდაკეა, 1965 წელს ვენის აკადემიის პედაგოგია, მოგვიანებით პედაგოგობს ჰამბურგშიც. 1962 წელს მისი ნამუშევრები წარადგინეს ვენეციის ბიენალეზე. 

## რესურსები ინტერნეტში
* Συνέντευξη στην εφημερίδα Το Βήμα

## სქოლიო
კატეგორია:ბერძენი მოქანდაკეები
კატეგორია:დაბადებული 23 სექტემბერი
კატეგორია:დაბადებული 1922
კატეგორია:გარდაცვლილი 16 იანვარი
კატეგორია:გარდაცვლილი 2016
კატეგორია:ბათუმში დაბადებულები
კატეგორია:ავსტრიელი მოქანდაკეები
კატეგორია:მხატვრები ანბანის მიხედვით
მეხსიერების ბარათი

**მეხსიერების ბარათი** () — ელექტრონული მოწყობილობა, რომელიც გამოიყენება ციფრული ინფორმაციის შენახვისა და გამოყენებისთვის. ზოგადად, მეხსიერების ბარათი გამოიყენება პორტატულ ელექტრონულ მოწყობილებებში, როგორებიცაა ციფრული კამერები, მობილური ტელეფონები, კომპიუტერები, პლანშეტები, MP3-ფლეიერები და სათამაშო კონსოლები.
thumb|სათამაშო კონსოლ PlayStation 2-ის მეხსიერების ბარათი
thumb|SD ტიპის მეხსიერების ბარათები
thumb|PCI ტიპის მეხსიერების ბარათები

## მეხსიერების ბარათის ძირითადი ტიპები 
## რესურსები ინტერნეტში 
* Secure Digital (SD) ასოციაციის ოფიციალური ვებ-გვერდი

კატეგორია:ვიდეო თამაშის აპარატული უზრუნველყოფა
გადაფრენა მადათოვზე და უკან

**გადაფრენა მადათოვზე და უკან** — აკა მორჩილაძის მიერ მადათოვის კუნძულზე შექმნილი ტრილოგიის პირველი წიგნი. 

დეტექტიური სიუჟეტი XIX საუკუნის თბილისში ვითარდება. მადათოვის კუნძულზე ნაპოვნია ხაფო მხატვრის გვამი, რომლის მკვლელობის გამოძიებასაც მრავალი დაფარული საქმის კვალამდე მივყავართ. 

## რესურსები ინტერნეტში
*

კატეგორია:აკა მორჩილაძის ნაწარმოებები
კატეგორია:1998 წლის რომანები
კატეგორია:ქართული რომანები
კასუნგუ

**კასუნგუ** () — ქალაქი მალავის ცენტრალურ რეგიონში. კასუნგუს რაიონის ადმინისტრაციული ცენტრი. 2012 წლის მდგომარეობით ქალაქში ცხოვრობს 51 082 ადამიანი. ადგილობრივი მოსახლეობა ლაპარაკობს ჩიჩევას ენაზე. ქალაქში არსებობს კასუნგუს აეროპორტი.

ქალაქში დაიბადა ქვეყნის პირველი პრეზიდენტი — ჰეისტინგზ კამუზუ ბანდა.

## გეოგრაფია 
ქალაქი მდებარეობს ზღვის დონიდან 1342 მეტრ სიმაღლეზე. კლიმატი თბილია, ტროპიკული. წვიმების სეზონია ნოემბრიდან დეკემბრის ჩათვლით და მარტიდან აპრილის ჩათვლით პერიოდში, ხოლო მშრალი სეზონი მაისიდან ოქტომბრის ჩათვლით. ნალექების ყოველწლიური საშუალო რაოდენობა შეადგენს 500-1200 მმ-ს.

## სქოლიო
კატეგორია:მალავის ქალაქები
კვანტური ჩეშირის კატა

**კვანტური ჩეშირის კატა** () — პარადოქსული მოვლენა კვანტურ მექანიკაში, რომლის არსიც მდგომარეობს იმაში, რომ განსაზღვრულ პირობებში კვანტური სისტემა შეიძლება მოიქცეს ისე, თითქოს ნაწილაკები და მათი თვისებები გაყოფილი იყოს სივრცეში. სხვა სიტყვებით რომ ვთქვათ, ობიექტი შეიძლება განცალკევებული იყოს საკუთარი თვისებებისგან.

ამ მოვლენის სახელწოდება უკავშირდება ლუის კეროლის წიგნს „ელისი საოცრებათა ქვეყანაში“, რომელშიც ერთ-ერთ პერსონაჟს — ჩეშირის კატას — აქვს გაქრობის უნარი, რის შემდეგაც ხილული მხოლოდ მისი ღიმილი რჩება.

## იხილეთ აგრეთვე 
* შრედინგერის კატა

## სქოლიო
კატეგორია:კვანტური მექანიკა
მზუზუ

**მზუზუ** () — მოსახლეობის რაოდენობის მიხედვით მესამე ქალაქი მალავიში, მალავის ჩრდილოეთი რეგიონის ადმინისტრაციული ცენტრი. მდებარეობს სასოფლო-სამეურნეო რეგიონის ცენტრში, ქალაქის გარშემო არსებულ ტერიტორიებზე მოჰყავთ ჩაი, ყავა და კაუჩუკოვანი მცენარეები. ქალაქის სამხრეთში მდებარეობს აფრიკაში ყველაზე დიდი ხელით შექმნილი ტყე — ვიფიას ტყე. ქალაქში მდებარეობს მზუზუს აეროპორტი, 1994 წელს დაარსებული მზუზუს უნივერსიტეტი და მზუზუს ცენტრალური ჰოსპიტალი, ქვეყანაში ოთხი ასეთი ჰოსპიტალიდან ერთ-ერთი.

## მოსახლეობა 
## სქოლიო
კატეგორია:მალავის ქალაქები
ზინდისი

**ზინდისი** — ისტორიული სოფელი შიდა ქართლში, სურამისწყლის  ხეობაში. მდებარეობს დღევანდელი დაბა სურამის საზღვრებში.

## ისტორია 
ნასოფლარი იხსენიება დოროთეოს კათოლიკოსის იტრიის ეკლესიისადმი 1584 შეწირულების სიგელში. ზინდისი იტრიის ეკლესიამ თავდაპირველად ქართლის მეფე გიორგი IX-საგან იყიდა, შემდეგ კი სიმონ I-მა საკუთრებად დაუმტკიცა. ზინდისში ცხოვრობდნენ ჯინგარაძეები, მახარაძეები და ჯონჭორაულები. 

ზინდისი გვიანდელი შუა საუკუნეების ადმინისტრაციულ-ტერიტორიული დაყოფით შედიოდა ზემო ქართლის სადროშოში. ვახუშტი ბატონიშვილი (XVIII ს.) ზინდისს „შინდისის“ ფორმით იხსენიებს. სოფელი ზინდისი XIX საუკუნის ბოლოს გორის მაზრის სურამის საპოლიციო უბნის იტრიის სასოფლო საზოგადოებაში შედიოდა. 1930 წელს მაზრების გაუქმების შემდეგ, ზინდისი ხაშურის რაიონში შევიდა.

1715 წლის რუისის სამწყსოს აღწერის დავთრის მიხედვით, აქ 6 კომლი მოსახლეა (აბაზაძე (3), ღაღანიძე, ნარიმანაშვილი, ლუქუნიძე). 1865 წლის აღწერით, ზინდისში 10 კომლი დროებით ვალდებული გლეხი სახლობს.

## ლიტერატურა 
* ვახუშტი,  აღწერა სამეფოსა საქართველოსა, წგ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973
* მასალები საქართველოს ისტორიული გეოგრაფიისა და ტოპონიმიკისათვის, წგ. 1, თბ., 1964
* ქართული სამართლის ძეგლები, ი. დოლიძის გამოც., ტ. 3, თბ., 1970.
* ლაცაბიძე თ., ხაშურის მუნიციპალიტეტის ისტორია ტოპონიმებში, გაზ., „ხაშურის მოამბე“, № 15, 15 აპრილი, 2019, გვ., 4

კატეგორია:ხაშურის მუნიციპალიტეტის ისტორიული სოფლები
კატეგორია:სურამი
ხუსტინიანო ბორგონიო

**ხუსტინიანო ბორგონიო** (; დ. 5 სექტემბერი, 1836, ტრუხილიო, პერუ — გ. 27 იანვარი, 1921, ლიმა, პერუ) — პერუელი ჯარისკაცი, პოლიტიკოსი და პერუს პრეზიდენტი 1894 წლის 1 აპრილიდან 10 აგვისტომდე.

## ბიოგრაფია
ხუსტინიანო ბორგონიო დაიბადა 1836 წლის 5 სექტემბერს, ტრუხილიოში, პერუ. იგი, როგორც სამხედრო ოფიცერი, წყნარი ოკეანის მეორე ომში იბრძოდა  . პოლიტიკური კარიერა, პერუს კონსტიტუციურ პარტიაში გაწევრიანებით დაიწყო. 1894 წელს, რემიხიო მორალეს ბერმუდესის გარდაცვალების შემდეგ, იგი პერუს პრეზიდენტად დაინიშნა. მისი მემკვიდრე, ანუს პერუს შემდეგი პრეზიდენტი იყო ანდრეს აველინო კასერესი. 

## გარდაცვალება
ხუსტინიანო ბორგონიო გარდაიცვალა 1921 წლის 21 იანვარს ლიმაში, პერუ.

## იხილეთ აგრეთვე
* პერუს პრეზიდენტი

## ლიტერატურა
* Basadre, Jorge: *Historia de la República del Perú. 1822 - 1933*, Octava Edición, corregida y aumentada. Tomos 8 y 9. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Chirinos Soto, Enrique: *Historia de la República (1821-1930)*. Tomo I. Lima, AFA Editores Importadores S.A., 1985.
* Tauro del Pino, Alberto: *Enciclopedia Ilustrada del Perú*. Tercera Edición. Tomo 3, BEI/CAN. Lima, PEISA, 2001. ISBN 9972-40-152-5
* Vargas Ugarte, Rubén: *Historia General del Perú*. Tomo XI. Primera Edición. Editor Carlos Milla Batres. Lima, Perú, 1971.
* Varios autores: *Grandes Forjadores del Perú*. Lima, Lexus Editores, 2000. ISBN 9972-625-50-8

## სქოლიო
კატეგორია:პერუელი პოლიტიკოსები
კატეგორია:პერუს პრეზიდენტები
კატეგორია:დაბადებული 5 სექტემბერი
კატეგორია:დაბადებული 1836
კატეგორია:გარდაცვლილი 27 იანვარი
კატეგორია:გარდაცვლილი 1921
ჩილვა

**ჩილვა** () — დიდი მარილიანი ტბა მალავიში, რომელშიც არცერთი მდინარე არ ჩაედინება. იგი ფართობის მიხედვით მეორე ტბაა ქვეყანაში.

ტბა მდებარეობს მალავისა და მოზამბიკის სახელმწიფო საზღვარზე, აფრიკის კონტინენტის სამხრეთ-აღმოსავლეთ ნაწილში. სიდიდით მეორე ტბაა მალავიში, რომლის სიგრძე დაახლოებით 60 კმ-ია და სიგანე 40 კმ. ტბაში მდებარეობს კუნძული ჩისი. ტბა გარშემორტყმულია ფართე ჭაობიანი სავარგულებით. მთლიანი აკვატორიის ფართობი შეადგენს დაახლოებით 2250 კმ²-ს, მაგრამ საკმაოდ დამოკიდებულია კონკრეტულ წელს ტბაში წყლის ჩადინებაზე. ტბის ჭაობიანი მცენარეულობა მდიდარია ბევრი სხვადასხვა სახეობის დიდი ცხოველებით. ტბაზე განვითარებულია მეთევზეობა.

1859 წლის 18 აპრილს ტბის სანაპიროები მოინახულა დეივიდ ლივინგსტონმა.

## რესურსები ინტერნეტში 
* International Lake Environment Committee 

## სქოლიო
კატეგორია:მალავის ტბები
კატეგორია:მოზამბიკის ტბები
კატეგორია:ტბები ანბანის მიხედვით
კოლუნი

**კოლუნი** (; , „*მყუდრო ტევრი*“) — ქალაქი ირლანდიაში, მდებარეობს სლაიგოს საგრაფოში, კონაქტის პროვინციაში. კოლუნის რკინიგზის სადგური გაიხსნა 1862 წლის 3 დეკემბერს.

2011 წლის მონაცემებით, ქალაქის მოსახლეობა 1 369 ადამიანს შეადგენდა.

## გალერეა 

სურათი:Collooney - Town approach from Ballysadare.jpg|კოლუნი ბალისადარის გზაზე
სურათი:Collooney - Old Mill building.jpg |ძველი წისქვილის შენობა
სურათი:Collooney - Catholic church and Connolly's Bar.jpg|კათოლიკური ეკლესია და კოლუნის ბარი
სურათი:Collooney - Sligo Dublin railway station.jpg|კოლუნის რკინიგზის სადგური.
სურათი:Collooney - St. Pauls national school.jpg|წმ. პავლეს ეროვნული სკოლა
სურათი:Collooney - Methodist Church.jpg |მეთოდისტური ეკლესია
სურათი:Collooney - P. Cullen public house (bar).jpg|ლუდის ბარი
სურათი:Collooney - Flynn's Foodstore.jpg|ფლინის სასურსათო მაღაზია
სურათი:Collooney - McGovern's garden centre.jpg|Old Inishfree Crystal-ის შენობა
სურათი:Collooney - Old Inishfree Crystal building.jpg|მაკგოვერნის ყვავილების მაღაზია
სურათი:Collooney - Quigleys bar and grocer.jpg|კიგლის ბარი და საბაყლო
სურათი:Collooney - Basil Higgins family butcher.jpg|ბასილ ჰიგინსის საოჯახო ხორცის მაღაზია
სურათი:Collooney - The Owenmore Inn.jpg|ოუენმორის ფუნდუკი
სურათი:Collooney - St. Pauls Church (Church of Ireland).jpg |წმ. პავლეს ტაძარი (ირლანდიის ეკლესია)
სურათი:Collooney - A modern housing development outside town.jpg|კოლუნის ახალი დასახლება
სურათი:Collooney - Garda station.jpg|კოლუნის პოლიციის ოფისი

## იხილეთ აგრეთვე 
* სლაიგოს საგრაფო.

## რესურსები ინტერნეტში
* კოლუნის მეთოდისტური ეკლესია 

## სქოლიო
კატეგორია:ირლანდიის ქალაქები
კატეგორია:სლაიგოს საგრაფოს დასახლებული პუნქტები
მალომბეს ტბა

**მალომბეს ტბა** () — ტბა მალავის სამხრეთ ნაწილში, სამხრეთ რეგიონში, მდინარე შირეზე.

ის მდებარეობს დაახლოებით 19 კმ-ით სამხრეთში ქვეყანაში ყველაზე დიდი ტბა ნიასადან. მისი ფართობია დაახლოებით 450 კმ². იგი მდებარეობს ზღვის დონიდან 472 მეტრ სიმაღლეზე. ტბის სიგრძე დაახლოებით 30 კმ-ია, ხოლო სიგანე — 15 კმ. მისი მაქსიმალური სიღრმე შეადგენს დაახლოებით 7 მეტრს, ხოლო საშუალო სიღრმე — 2,4 მეტრია. უკანასკნელ წლებში ტბაზე მნიშვნელოვნად გაიზარდა მეთევზეთა რაოდენობა და ამან გამოიწვია ზოგიერთი თევზის სახეობის რაოდენობის მნიშვნელოვნად შემცირება. ტბის საშუალო სიღრმე ისედაც მცირეა, ხოლო მშრალი ამინდების დროს წყლის დონე კიდევ უფრო დაბლდება და ზოგჯერ ტბა ქრება კიდევაც.

ტბის ფსკერი მშრალი იყო რამდენიმე ასეული წლის მანძილზე, სანამ ის წყლით არ შეივსო XIX საუკუნის შუა პერიოდში.

## რესურსები ინტერნეტში 
* Community-based fisheries management, Lake Malombe 
* An evaluation of the Lake Malombe co-management programme 

## სქოლიო
კატეგორია:მალავის ტბები
კატეგორია:ტბები ანბანის მიხედვით
ბალდინი

**ბალდინი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 655 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში.

2010 წლის მონაცემებით, მოსახლეობა 7 913 ადამიანს შეადგენდა, მოსახლეობის სიმჭიდროვე 14,23 კმ²-ზე. ფართობი 556 266 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ველიკი-პრესლავი

**ველიკი-პრესლავი** () — ქალაქი ბულგარეთში. მდებარეობს შუმენის ოლქის ველიკი-პრესლავის თემში, მდინარე გოლიამა-კამჩიის მარცხენა ნაპირზე. ველიკი-პრესლავიდან სამხრეთით 3 კილომეტრში მდებარეობს პრესლავი, ბულგარეთის პირველი იმპერიის დედაქალაქი 893-971 წლებში.

## ისტორია 
### ბულგარეთის პირველი იმპერიის დედაქალაქი 
893 წელს ვლადიმირ რასატეს დამხობის შემდეგ ბულგარეთის ახალმა მეფემ სიმეონ დიდმა დედაქალაქი გადაიტანა პრესლავში, რომელიც ძველი წარმართული დედაქალაქის, პლისკისაგან განსხვავებით წარმოადგენდა ბულგარეთის ქრისტიანობის ცენტრს.

919 წელს პრესლავის საკათედრო ტაძარში გამოცხადდა ბულგარეთის მართლმადიდებელი ეკლესიის ავტოკეფალია. 968 წელს ქალაქი, ისევე, როგორც მთელი ბულგარეთი დაიპყრო კიევის რუსეთის მთავარმა სვიატოსლავ I-მა.

971 წელს ბიზანტიის ჯარებმა იოანე I ციმისკეს სარდლობით დაიპყრო პრესლავი და აღმოსავლეთი ბულგარეთი შევიდა იმპერიის შემადგენლობაში.

### ბულგარეთის მეორე იმპერიის დედაქალაქი 
XI-XII საუკუნეებში, ბიზანტიის მმართველობის პერიოდში ქალაქი დაცემას განიცდიდა. ძმების პეტრესა და ასენის აჯანყების შემდეგ ქალაქი მნიშვნელოვნად დაწინაურდა. ასენი ქვეყანას მართავდა ტირნოვოდან, ხოლო პეტრე პრესლავიდან. საბოლოოდ დედაქალაქი გადაიტანეს ტირნოვოში, ხოლო პრესლავმა ნელ-ნელა დაიწყო დაცარიელება. XIII საუკუნეში ქალაქი საბოლოოდ გაანადგურეს მონღოლებმა, ხოლო ქალაქის უკანასკნელი მოსახლეები გადასახლდნენ თანამედროვე პრესლავის ადგილზე.

## ველიკი-პრესლავის მუზეუმი
XIX საუკუნის დასასრულიდან ქალაქში მიმდინარეობს რეგულარული არქეოლოგიური გათხრები. პრესლავი შედგებოდა ორი ნაწილისაგან: ქვემო (გარე) ქალაქი, რომელიც გარშემორტყმული იყო ქვის 10 მეტრის სიმაღლის გალავნით და ზემო (შიდა) ქალაქი, რომელშიც ძირითადად განთავსებული იყო ასევე გალავანშემორტყმული სამეფო სასახლეები. ამჟამად ძველი ქალაქის ტერიტორიაზე მდებარეობს ეროვნული ისტორიულ-არქეოლოგიური მუზეუმ-ნაკრძალი „ველიკი-პრესლავი“.

## პრესლავთან დაკავშირებული პირები 
* სიმეონ I — ბულგარეთის პირველი იმპერიის მეფე
* პეტრე I — ბულგარეთის პირველი იმპერიის მეფე
* ბორის II — ბულგარეთის პირველი იმპერიის მეფე
* სვიატოსლავ I — კიევის რუსეთის მთავარი
* ნაუმ ოჰრიდელი — ბულგარელი წმინდანი
* პეტრე IV — ბულგარეთის მეორე იმპერიის მეფე
* ივან ასენ II — ბულგარეთის მეორე იმპერიის მეფე

## გალერეა 

ფაილი:Preslav-Vhod.jpg
ფაილი:St. Theodor.jpg
ფაილი:Veliki Preslav walls Enev.jpg
ფაილი:PRESLAV 04 12a.jpg
ფაილი:Preslavgate.JPG

## რესურსები ინტერნეტში
* Municipality of Veliki Preslav
* Website of the National Historical and Archaeological Museum Veliki Preslav 
* Primary School
* Nikolov, A. Making a new basileus: the case of Symeon of Bulgaria (893-927) reconsidered. – In: Rome, Constantinople and Newly converted Europe. Archeological and Historical Evidence. Vol. I. Ed. by M. Salamon, M. Wołoszyn, A. Musin, P. Špehar. Kraków-Leipzig-Rzeszów-Warszawa, 2012, 101-108

კატეგორია:ბულგარეთის ქალაქები
კატეგორია:ბულგარეთის ისტორია
სერაფიო კალდერონი

**სერაფიო კალდერონი** (; დ. 1843, პაუკარტამბოს პროვინცია, კუსკო, პერუ — გ. 3 აპრილი, 1922, კუსკო, პერუ) — პერუელი პოლიტიკოსი, ადვოკატი და პერუს პრეზიდენტი 1904 წლის 18 აპრილიდან 24 სექტემბრამდე, მანუელ კანდამოს გარდაცვალების შემდეგ.

## ბიოგრაფია
სერაფიო კალდერონი დაიბადა 1843 წელს, პაუკარტამბოს პროვინციაში, კუსკო, პერუ. თავდაპირველად, მან სწავლა მშობლიურ ქალაქში დაიწყო, შემდეგ კი სან ხერონიმოს სემინარიასა და სან-ანტონიო-აბადის უნივერსიტეტში განაგრძო. უნივერსიტეტში, მან მიიღო ბაკალავრის, ადვოკატის და დოქტორის ხარისხი იურისპრუდენციაში. 1886 წელს, იგი უზენაესი სასამართლოს წევრი გახდა; 1890 წელს, იგი კუსკოს პრეფექტად დაინიშნა. 1892 წლის 7 იანვრიდან 1896 წლის 16 სექტემბრამდე, კალდერონი რექტორი იყო, სან-ანტონიო-აბადის უნივერსიტეტში. 

## პრეზიდენტობა
1903 წლის პერუს საპრეზიდენტო არჩევნების შედეგად, ქვეყნის პრეზიდენტი მანუელ კანდამო გახდა, ხოლო სერაფიო კალდერონი — მეორე ვიცე-პრეზიდენტად დაინიშნა. პირველი ვიცე-პრეზიდენტი, ლინო ალარკო, ინაუგურაციამდე გარდაიცვალა, ასე რომ, პრეზიდენტ კანდამოს არეკიპაში გამგზავრების შემდეგ, მთელი პასუხისმგებლობა აღმასრულებელ ხელისუფლებაზე კალდერონს დაეკისრა. 1904 წლის 7 მაისს, მანუელ კანდამოს გარდაცვალების შემდეგ, იგი პერუს პრეზიდენტად დაინიშნა. 1904 წლის 24 სექტემბერს, პერუს პრეზიდენტი ხოსე პარდო ი ბარედა გახდა. სერაფიო კალდერონი კუსკოში დაბრუნდა და აღმასრულებელ სასამართლოში განაგრძო მოღვაწეობა. 

## გარდაცვალება
სერაფიო კალდერონი გარდაიცვალა 1922 წლის 3 აპრილს, კუსკოში, პერუ.

## იხილეთ აგრეთვე
* პერუს პრეზიდენტი

## ლიტერატურა

* Basadre, Jorge: *Historia de la República del Perú. 1822 - 1933*, Octava Edición, corregida y aumentada. Tomo 10. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Chirinos Soto, Enrique: *Historia de la República (1821-1930)*. Tomo I. Lima, AFA Editores Importadores S.A., 1985.
* Orrego, Juan Luis: *La República Oligárquica  (1850-1950)*. Incluida en la *Historia del Perú*. Lima, Lexus Editores, 2000. ISBN 9972-625-35-4
* Tauro del Pino, Alberto: *Enciclopedia Ilustrada del Perú*. Tercera Edición. Tomo 3, BEI/CAN. Lima, PEISA, 2001. ISBN 9972-40-149-9
* Vargas Ugarte, Rubén: *Historia General del Perú*. Tomo XI. Primera Edición. Editor Carlos Milla Batres. Lima, Perú, 1971.
* Varios autores: *Grandes Forjadores del Perú*. Lima, Lexus Editores, 2000. ISBN 9972-625-50-8

## რესურსები ინტერნეტში
* Peru's Progress Described / New York Times, enero de 1905 (en inglés)

## სქოლიო
კატეგორია:პერუელი პოლიტიკოსები
კატეგორია:პერუს პრეზიდენტები
კატეგორია:დაბადებული 1843
კატეგორია:გარდაცვლილი 3 აპრილი
კატეგორია:გარდაცვლილი 1922
ნიუკომის პარადოქსი

**ნიუკომის პარადოქსი** — აზრითი ექსპერიმენტი, რომელიც 1960 წელს მოიგონა ფიზიკოსმა უილიამ ნიუკომმა (საიმონ ნიუკომის შვილიშვილმა). იგი გვთავაზობს თამაშს ორი მონაწილით — *წინასწარმეტყველითა* (რომელსაც უშეცდომოდ შეუძლია მომავლის განჭვრეტა) და უშუალოდ *მოთამაშით*.

## აღწერა 
წინასწარმეტყველი მოთამაშის წინ ორ ყუთს დებს — ღიასა და დახურულს. ღია ყუთში არის ათასი დოლარი, დახურულში — ან მილიონი დოლარი, ან არაფერი. მოთამაშეს შეუძლია აიღოს ან მხოლოდ დახურული ყუთი, ან ორივე ერთად. დახურული ყუთის შემცველობა დამოკიდებულია წინასწარმეტყველზე:

* თუკი იგი იწინასწარმეტყველებს, რომ მოთამაშე აირჩევს ორივე ყუთს, მაშინ დახურული ყუთი ცარიელი იქნება
* თუკი იგი იწინასწარმეტყველებს, რომ მოთამაშე აირჩევს დახურულ ყუთს, მაშინ მასში იქნება მილიონი დოლარი.

რომელი ყუთი უნდა აირჩიოს მოთამაშემ, რათა მიიღოს ყველაზე მეტი თანხა? მისთვის ცნობილია თამაშის პირობები, აგრეთვე ცნობილია, რომ ყუთების შემცველობა დამოკიდებულია წინასწარმეტყველებებზე; ერთადერთი, რაც მან არ იცის, — თუ რომელი წინასწარმეტყველება ითქვა ამ ორიდან.

## ლიტერატურა 
* Мартин Гарднер. А ну-ка, догадайся! = Aha! Gotcha. Paradoxes to puzzle and delight. — М.: Мир, 1984. — С. 36-39. — 213 с.

კატეგორია:აზრითი ექსპერიმენტები
კატეგორია:პარადოქსები
კატეგორია:ეპისტემოლოგია
მულანჯეს მასივი

**მულანჯეს მასივი** () — მთის მასივი მალავის სამხრეთში, მულანჯეს რაიონში, ქალაქ ბლანტირესთან და მოზამბიკის საზღვართან ახლოს. ზღვის დონიდან მისი მაქსიმალური სიმაღლე შეადგენს 3002 მეტრს (მთა საპიტვა).

ადგილობრივ ჩიჩევას ენაზე, მულანჯეს მასივი ნიშნავს „არ იარო“. მიუხედავად იმისა, რომ რაიონი ტურისტებისათვის საკმაოდ მიმზიდველია, ამინდის ცვალებადობის, ზოგჯერ საკმაოდ მოულოდნელის და მისი რთული მარშრუტის გამო, მთაზე ასვლა დიდ რისკებთანაა დაკავშირებული.

## რესურსები ინტერნეტში
* 
* 
* 
* 
* 

## სქოლიო
კატეგორია:მალავის მთები
სპურიუს კასიუს ვისცელინუსი

**სპურიუს კასიუს ვისცელინუსი** (ლათ. *Spurius Cassius Viscellinus*) — რომაელი პოლიტიკოსი და სამხედრო მოღვაწე. რომის რესპუბლიკის ადრეული პერიოდის ერთ-ერთი თვალსაჩინო და გამორჩეული ფიგურა. სპურიუსი სამჯერ აირჩიეს რომის კონსულის თანამდებობაზე (ძვ. წ. 502, ძვ. წ. 493 და ძვ. წ. 486 წლებში) და ორჯერ დააჯილდოვეს ტრიუმფით. ძვ. წ. 501 წლიდან იყო მხედართა მეთაური. გარდაიცვალა ძვ. წ. 485 წელს.

## რესურსები ინტერნეტში 
* რომის კონსულების სია
* რომის რესპუბლიკი კონსულები
* რომის კონსულები და მათი მმართველობა 
* რომის რესპუბლიკი კონსულების ჩამონათვალი

კატეგორია:რომის რესპუბლიკის კონსულები
კატეგორია:კასიუსები
კატეგორია:გარდაცვლილი ძვ. წ. 485
კატეგორია:ძვ. წ. VI საუკუნის რომაელები
კატეგორია:ძვ. წ. V საუკუნის რომაელები
კატეგორია:დაბადების წელი უცნობია
რკინის თეატრი

**რკინის თეატრი** — ოთარ ჭილაძის რომანი. პირველად გამოიცა 1981 წელს. რომანისთვის მწერალი იყო წარდგენილი ნობელის პრემიაზე . ნაწარმოებისთვის ავტორს მიენიჭა რუსთაველის პრემია. ერთ–ერთ დანიურმა გაზეთმა, ამ რომანის სკანდინავიურ ენებზე გამოცემის შესახებ დაწერა, რომ ოთარ ჭილაძემ საქართველო დააბრუნა მსოფლიო ლიტერატურის რუკაზე.  რკინის თეატრი თარგმნილია გერმანულ,  ფრანგულ, რუსულ, სლოვაკურ, ესტონურ  და სხვა ენებზე. რომანი ითვლება ოთარ ჭილაძის ერთ–ერთ საუკეთესო ნაწარმოებად.

რომანი მოგვითხრობს ისტორიას ორი ოჯახის შესახებ, რომელთაც მეოცე საუკუნის დასაწყისის ბათუმში უწევთ ცხოვრება. რკინის თეატრი ის ცენტრალური სივრცეა, რომელიც პერსონაჟებს აერთიანებს თხრობის მიმდინარეობის საწყის ეტაპზე. დიმიტრი და დარია უშვილო წყვილია, რომელთა იდილია ირღვევა თბილისელი მსახიობისა და მისი მეუღლის, ელენეს გამოჩენის შემდეგ. მთავარი ხაზის პარალელურად რომანს ფონად იმდროინდელი ისტორიული მოვლენებიც გასდევს და ავტორი კვლავ უბრუნდება მწვავე სოციალურ-პოლიტიკურ თემებს(მაგ. საქართველოს პოლიტიკური ადგილი რუკაზე), რომელთაც აქტიურად ეხებოდა წინა რომანებშიც.

## სქოლიო
კატეგორია:ოთარ ჭილაძის ნაწარმოებები
კატეგორია:ქართული რომანები
კატეგორია:1981 წლის რომანები
კატეგორია:ისტორიული რომანები
კატეგორია:მაგიური რომანები